કાનો વળતા દિવસે લીલા વહુ પાસેથી રૂપિયા લઈ આવ્યો હતો. તેમાંથી એણે ખાદીના ઝભ્ભો અને લેંધો સીવડાવ્યા હતા. પછી તો કાનો ખાદીના કપડાં પહેરીને અદના કાર્યકર તરીકે ફરવા લાગ્યો હતો. તાલુકામાં અને જિલ્લામાં પણ કાનો જવા લાગ્યો હતો. સૌને મળવા લાગ્યો હતો. સાવ થોડા દિવસમાં કાનો ‘કાનાભાઈ, કાનાભાઈ’ થવા લાગ્યો હતો. જિલ્લાઓની ચૂંટણી નજીકમાં હોવાથી મોટા મોટા માણસો મોટરો લઈને કાનાને મળવા આવવા લાગ્યા હતા. જાણે ગામમાં કાના સિવાય કોઈ રહેતું જ ન હોય!